**Išrašas**

**ŽYMIŲ ŽMONIŲ, ISTORINIŲ DATŲ, ĮVYKIŲ ĮAMŽINIMO IR GATVIŲ PAVADINIMŲ SUTEIKIMO KOMISIJOS POSĖDŽIO**

**PROTOKOLAS**

2018 m. kovo 28 d. Nr. (20.4.)-TAR1- 50

Klaipėda

Posėdis įvyko 2018 m. kovo 21 d. 14.00 val.

Posėdžio pirmininkas Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas

Posėdžio sekretorė Raimonda Mažonienė, Klaipėdos miesto savivaldybės administracijos Ugdymo ir kultūros departamento Kultūros skyriaus vyr. specialistė

Dalyvavo (6 nariai iš 9 ):

1. dr. Vytautas Čepas, Klaipėdos miesto savivaldybės tarybos narys, Žymių žmonių, istorinių datų, įvykių įamžinimo ir gatvių pavadinimų suteikimo komisijos pirmininkas;

2. Birutė Radavičienė, Klaipėdos miesto savivaldybės administracijos Dokumentacijos valdymo skyriaus vyr. specialistė;

3. prof. dr. Daiva Kšanienė, Klaipėdos universiteto profesorė emeritė;

4. Eugenija Krasauskienė, VĮ Registrų centro Klaipėdos filialo direktoriaus pavaduotoja registrui;

5. Nijolė Laužikienė, Klaipėdos miesto savivaldybės administracijos Ugdymo ir kultūros departamento direktorė;

6. prof. dr. Vygantas Vareikis, Klaipėdos miesto savivaldybės tarybos narys, Klaipėdos universiteto Baltijos regiono istorijos ir archeologijos instituto vyriausiasis mokslo darbuotojas.

Posėdžio dalyviai:

1. Vladimir Razarionov, Iniciatyvinės grupės Konstantinui Sarsanijai atminti, vadovas.

**DARBOTVARKĖ:**

1. **Dėl informacinėje lentoje Rudolfui Valsonokui atminti nurodytos klaidingos informacijos.**
2. **Dėl Salomėjos Nėries gatvės pavadinimo klaidingo užrašo.**
3. **Dėl vietos paskyrimo Konstantinui Sarsanijai garbės atminimo lentai.**
4. **Dėl prof. Stasio Vaitekūno atminimo įamžinimo.**
5. **Dėl Lietuvos partizanų vado Adolfo Ramanausko – Vanago atminimo lentos.**
6. **Dėl Imanuelio Kanto vardo suteikimo Klaipėdos miesto savivaldybės viešajai bibliotekai.**
7. **Einamieji klausimai.**

Posėdžio medžiaga:

1. Dr. Vasilijaus Safronovo 2018-01-12 raštas „Dėl informacinės lentos Rudolfui Valsonokui“, 1 lapas;

2. Dr. Vasilijaus Safronovo 2018-03-13 raštas „Dėl informacinės lentos ant pastato Liepų g.3“, 3 lapai.

3. Iniciatyvinės grupės vadovo Vladimir Razarionov prašymas „Dėl vietos paskyrimo garbės atminimo lentai“, 2018-01-19 , 1 lapas;

4. Dr. Vasilijaus Safronovo 2018-01-12 raštas “Dėl Salomėjos Nėries gatvės pavadinimo“ ir fotografijos, 2 lapai;

5. Klaipėdos universiteto 2018-01-31 raštas Nr.4-329 „Dėl profesoriaus Stasio Vaitekūno atminimo įamžinimo“ ir galimi atminimo lentos tekstai, 2 lapai;

6. Klaipėdos universiteto senato 2018-01-31 raštas Nr.4-330 „Dėl profesoriaus Stasio Vaitekūno atminimo įamžinimo“, 1 lapas;

7. Auksutės Ramanauskaitės - Skokauskienės 2018-02-08 prašymas „Dėl atminimo lentos prie buvusio Klaipėdos pedagoginio instituto pastato“ ir informacinė medžiaga apie Lietuvos partizanų vadą, Lietuvos laisvės kovos sąjūdžio (LLKS) gynybos pajėgų vado, dimisijos brigados generolą Adolfą Ramanauską –Vanagą, 20 lapų.

8. Iniciatyvinės grupės 2018-02-20 kreipimasis „Dėl Immanuelio Kanto vardo suteikimo Klaipėdos miesto savivaldybės viešajai bibliotekai“, 5 lapai.

**4. SVARSTYTA. Dėl prof. Stasio Vaitekūno atminimo įamžinimo.**

V. Vareikis pristatė Klaipėdos universiteto ir Klaipėdos universiteto senato prašymą leisti įamžinti prof. Stasio Vaitekūno, buvusio ilgamečio Klaipėdos universiteto (toliau - KU) rektoriaus atminimo įamžinimą, pagaminant atminimo lentą savivaldybės lėšomis ir pakabinti ant vieno iš KU pastatų, pvz. ant Rektorato pastato.

 Komisijos nariai svarstė galimas atminimo lentos vietas ir KU pasiūlytus atminimo lentos tekstus.

**NUTARTA:**

1. Pritarti prof. habil. dr. Stasio Vaitekūno, buvusio Klaipėdos universiteto rektoriaus atminimo įamžinimui, pagaminant atminimo lentą Klaipėdos miesto savivaldybės lėšomis. Rekomenduoti Klaipėdos miesto savivaldybės administracijos Kultūros skyriui rengti miesto tarybos sprendimą dėl St. Vaitekūno atminimo įamžinimo.

2. Pritarti tokiam atminimo lentos tekstui:

*„Šiame pastate dirbo prof. habil. dr. Stasys Vaitekūnas.*

*1993-2002 m. Klaipėdos universiteto rektorius“*

Nutarimas priimtas bendru sutarimu.

Posėdis baigėsi 15 val.

Posėdžio pirmininkas Vytautas Čepas

Posėdžio sekretorė Raimonda Mažonienė

TIKRA

Raimonda Mažonienė,

Klaipėdos miesto savivaldybės administracijos

Ugdymo ir kultūros departamento

Kultūros skyriaus vyr. specialistė

2018-05-09